
KLAIPĖDOS SAULĖTEKIO PROGIMNAZIJOS KORUPCIJOS PREVENCIJOS PROGRAMA 2023–2025 M.

I. BENDROSIOS PROGRAMOS NUOSTATOS

1. Klaipėdos „Saulėtekio“ progimnazijos 2023–2025 metų korupcijos prevencijos programa (toliau – Programa) skirta užtikrinti korupcijos prevenciją, siekiant sumažinti korupcijos pasireiškimo tikimybę, šalinti prielaidas korupcijai atsirasti ir plisti mokykloje.
2. Pagrindinės programoje vartojamos sąvokos:
2.1. korupcija – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;
2.2. korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.
3. Programa padės vykdyti kryptingą korupcijos prevencijos politiką, užtikrinti skaidresnę, viešesnę ir veiksmingesnę mokyklos veiklą.
4. Programos strateginės kryptys – korupcijos prevencija ir antikorupcinis švietimas bei informavimas.
5. Programa įgyvendinama pagal Programos įgyvendinimo priemonių planą.

II. PROGRAMOS TIKSLAI IR UŽDAVINIAI

6. Programos tikslai:
6.1. formuoti pilietinę antikorupcinę poziciją ir didinti teisinį sąmoningumą;
6.2. atskleisti priežastis ir sąlygas korupcijai pasireikšti mokykloje ir jas šalinti.
7. Programos uždaviniai:
7.1. mažinti korupcijos pasireiškimo galimybių atsiradimą;
7.2. užtikrinti skaidrią ir veiksmingą veiklą mokykloje, siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;
7.3. didinti antikorupcinio švietimo sklaidą mokykloje, supažindinti su korupcijos reiškiniu: esme, priežastimis, pasekmėmis;
7.4. atgrasinti asmenis nuo korupcinio pobūdžio nusikalstamų veikų darymo;
7.5. skatinti nepakantumą korupcijos reiškiniams;
7.6. ugdyti jaunų žmonių antikorupcines nuostatas, nepakančią korupcijos augimui pilietinę
poziciją;
7.7. prisidėti prie bendrosiose programose ir išsilavinimo standartuose formuluojamų
vertybinių nuostatų ugdymo (pagarba demokratijos vertybėms, neabejingumas viskam, kas vyksta šalia, sąžiningumas, atsakomybė už veiksmus ir poelgius);
7.8. plėtoti gebėjimus: komunikuoti, rasti, tvarkyti ir perduoti informaciją, kritiškai mąstyti ir spręsti problemas, racionaliai planuoti ir organizuoti veiklą, prisiimti atsakomybę už savo veiksmus;
7.9. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

III. PROGRAMOS TIKSLŲ IR UŽDAVINIŲ ĮGYVENDINIMO VERTINIMO KRITERIJAI

8. Skundų, pateiktų mokyklos bendruomenės narių ir kitų asmenų, skaičiumi.
8.1. anoniminių ir oficialių pranešimų apie  galimus korupcinio pobūdžio nusikaltimus skaičiumi ir santykiu.

IV. PROGRAMOS ADMINISTRAVIMAS

9. Programai įgyvendinti sudaromas Programos įgyvendinimo priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga (1 priedas).
10. Už Programos priemonių plano įgyvendinimo kontrolę, už korupcijos prevencijos ir kontrolės vykdymą paskirtas atsakingas asmuo mokyklos direktoriaus pavaduotoja ugdymui.

IV. BAIGIAMOSIOS NUOSTATOS

11. Ši programa įsigalioja nuo 2023 m. mokslo metų pradžios.
12. Programa įgyvendinama pagal Programos įgyvendinimo priemonių planą.
13. Už Programos įgyvendinimą atsakingi Programos priemonių plane nurodyti vykdytojai.

